stanford-oval/wikipedia huggingface dataset:
מארק ירבלום
הערות שוליים

↑  מרק ירבלום יד ושם, באתר אודות השואה
↑  צילה הרשקו, ההולכים בחושך יראו אור: הרזיסטנס היהודי בצרפת שואה ותקומה: 1940-1949, צ'ריקובר מוצאים לאור בע"מ: העמותה לחקר כוח המגן, עמ' 39,69
↑  צילה הרשקו, ההולכים בחושך יראו אור: הרזיסטנס היהודי בצרפת שואה ותקומה: 1940-1949, צ'ריקובר מוצאים לאור בע"מ: העמותה לחקר כוח המגן, עמ' 134
↑  צילה הרשקו, ההולכים בחושך יראו אור: הרזיסטנס היהודי בצרפת שואה ותקומה: 1940-1949, ירושלים: צ'ריקובר מוצאים לאור בע"מ, 2003, עמ' 146-147
↑  צילה הרשקו, ההולכים בחושך יראו אור: הרזיסטנס היהודי בצרפת שואה ותקומה: 1940-1949, ירושלים: צ'ריקובר מוצאים לאור בע"מ, 2003, עמ' 150-151
↑   תנועת ההתנגדות היהודית בצרפת במלחמת העולם השנייה ותרומתה למאבק להקמת המדינה : 1940–1949, באתר צה"ל, 11 בדצמבר 2022
↑  צילה הרשקו, ההולכים בחושך יראו אור: הרזיסטנס היהודי בצרפת שואה ותקומה: 1940-1949, ירושלים: צ'ריקובר מוצאים לאור בע"מ, 2003, עמ' 155
↑  צילה הרשקו, ההולכים בחושך יראו אור: הרזיסטנס היהודי בצרפת שואה ותקומה: 1940-1949, ירושלים: צ'ריקובר מוצאים לאור בע"מ, 2003, עמ' 328
↑  צילה הרשקו, ההולכים בחושך יראו אור: הרזיסטנס היהודי בצרפת שואה ותקומה: 1940-1949, ירושלים: צ'ריקובר מוצאים לאור בע"מ, 2003, עמ' 348
↑  צילה הרשקו, ההולכים בחושך יראו אור: הרזיסטנס היהודי בצרפת שואה ותקומה: 1940-1949, ירושלים: צ'ריקובר מוצאים לאור בע"מ, 2003, עמ' ,160-162,194,195
↑  צילה הרשקו, ההולכים בחושך יראו אור: הרזיסטנס היהודי בצרפת שואה ותקומה: 1940-1949, ירושלים: צ'ריקובר מוצאים לאור בע"מ, 2003, עמ' 265
↑  צילה הרשקו, ההולכים בחושך יראו אור: הרזיסטנס היהודי בצרפת שואה ותקומה: 1940-1949, ירושלים: צ'ריקובר מוצאים לאור בע"מ, 2003, עמ' 158-159
| --- | --- |
בקרת זהויות :  NLI: 987007263221005171  PLWABN: 9810622056605606  BnF: cb12949090s (data)  GND: 1228866481  ISNI: 0000 0000 6699 5312  LCCN: no90008684  SUDOC: 14229599X  VIAF: 78336982   WorldCat (עם VIAF): 78336982
למור אדום

| למור אדום |
| --- | --- |

מצב שימור
 מצב שימור: פגיע פגיע (VU) 
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: פרימטים
תת־סדרה:: בעלי אף לח
משפחה:: למוריים
סוג:: למור
מין:: למור אדום
שם מדעי
 Eulemur rufus ‏Audebert, 1799
תחום תפוצה


למור אדום (שם מדעי: Eulemur rufus)   הוא מין של פרימט מהסוג למור החי באי מדגסקר ונחשב בעבר כתת-מין של המין למור חום (Eulemur fulvus) אך הופרד למין עצמאי.
מאפיינים

אורך הגוף והראש של הלמור האדום 35 עד 48 סנטימטרים בתוספת הזנב שאורכו 45 עד 55 סנטימטרים ומשקלו 2.2 עד 2.3 קילוגרמים. הלמור דומה מאוד למין למור אדום-חזית (Eulemur rufifrons) ובדומה לו הוא בעל אף ופסים שחורים ופרווה  בצבע חום-אדום (זה מקור שמו של הלמור). הלמור האדום חי ביערות נשירים יבשים במערב מדגסקר וניזון בעיקר מפירות, עלים, צוף פרחים וחסרי חוליות קטנים כמו תולעים וחרקים. הטורפים של הלמור האדום הם טורפי מדגסקר כמו הפוסה, עופות דורסים כמו עקב מדגסקר ואיה זרונית מדגסקרית וחנק קרקע מלגשי. לא ידוע הרבה על למור זה.
איום ושימור

למור אדום נמצא בסכנת הכחדה עקב בירוא יערות, שריפות וציד. למרות שאינו נחשב כיום כמין בסכנת הכחדה חמורה, הוא נתון לאיומים משמעותיים בעיקר בשל אובדן בית הגידול שלו עקב כריתת יערות, ציד בלתי חוקי וסחר בלתי חוקי בחיות מחמד. מאמצי שימור רבים מתמקדים בהגנה על בתי הגידול הטבעיים של הלמורים ובחינוך הקהילה המקומית לחשיבות השמירה על המין.
הערות שוליים

↑  למור אדום באתר הרשימה האדומה של IUCN
↑   מזי מגנאג'י, סחר בלתי חוקי של בעלי חיים וצמחים, באתר הספרייה הווירטואלית של מטח
| למוריים |
| --- | --- | --- |
| למור זנב-טבעת (סוג ומין יחיד) | למור זנב-טבעת |  |
| למור אמיתי | למור חום • למור סנפורד • למור לבן-ראש • למור אדום • למור אדום-חזית • למור חום-צוואר • למור אפור-ראש • למור שחור • למור שחור כחול-עין • למור מוכתר • למור אדום-בטן • למור הנמייה |  |
| למור צווארון | למור צווארון שחור לבן • למור צווארון אדום |  |
| למור עדין | למור במבוק אפור • למור במבוק מוזהב • למור במבוק מערבי |  |
| למור במבוק ענק (סוג ומין יחיד) | למור במבוק ענק |  |
ערך זה הוא קצרמרבנושא יונקים. אתם מוזמנים לתרום לוויקיפדיה ו.
מודוס אופרנדי

מודוס אופרנדי (מלטינית: Modus operandi) הוא מונח לטיני שמשמעותו שיטת פעולה, ובהקשר צבאי - תורת לחימה.
המונח משמש במיוחד בהקשר של חקירות פליליות או עסקיות.
אצל גורמי אכיפת החוק וקרימינולוגים הוא משמש לתיאור דפוס ביצוע, ומאפיינים של פשעים שנעשו על ידי עבריינים.
קביעת מודוס אופרנדי חשובה ביותר שכן הדבר מסייע לסיווג הפשעים שבוצעו על ידי אותו העבריין. הדבר משמש גם קרימינולוגים, פסיכולוגים ופסיכיאטרים פליליים בניתוח מצבו הנפשי של העבריין. (בארצות הברית רווח המונח בראשי תיבות .M.O).
אין להתבלבל בין מודוס אופרנדי לבין חתימה שפושעים רבים בוחרים להשאיר בזירת הפשע. בעוד שלחתימה אין תכלית מעשית, לפעולות שמבוצעות על ידי עבריינים כחלק מהמודוס אופרנדי יש תכלית שיכולה להיות אחת מאלה:
להבטיח את ביצוע הפשע.
להסתיר את זהותו של העבריין.
לסייע לעבריין להימלט מתפיסה.
כשאחת מהפעולות שבוצעו על ידי העבריין נופלת לאחת מההגדרות הללו, הדבר יכול להיכלל במודוס אופרנדי של העבריין.
בעולם העסקים, מודוס אופרנדי מתאר את שיטת הפעולה של תאגידים: הדרך בה הם מנהלים את עסקיהם, והדרך בה הם מתקשרים עם תאגידים אחרים.
למור אדום-בטן

| למור אדום-בטן |
| --- | --- |

מצב שימור
 מצב שימור: פגיע פגיע (VU) 
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: פרימטים
תת־סדרה:: בעלי אף לח
משפחה:: למוריים
סוג:: למור
מין:: למור אדום-בטן
שם מדעי
 Eulemur rubriventer ‏סנט-אילר, 1850
תחום תפוצה


למור אדום-בטן (שם מדעי:  Eulemur rubriventer) הוא מין של פרימט מהסוג למור החי באי מדגסקר.
מאפיינים

אורכו של הלמור אדום הבטן ללא הזנב 34 עד 40 סנטימטרים ומשקלו 1.6 עד 2.4 קילוגרמים. הלמור אדום הבטן בעל פרווה בצבע חום, כתמים בצבע לבן מתחת לעיניים ובטן בצבע אדום וזה מקור שמו של הלמור. הלמור אדום הבטן חי בקבוצות הכוללות עד 10 למורים. הלמור אדום הבטן חי ביערות הגשם של צפון-מזרח מדגסקר וניזון בעיקר מפירות עץ התמרהינדי, עלים וצוף פרחים. הלמור אדום הבטן עוזר להפיץ זרעים של צמחים רבים ביער הגשם. עונת הרבייה של הלמור אדום הבטן היא באוקטובר ונובמבר כשבסיומה נולד צאצא אחד בלבד. הטורפים של הלמור אדום הבטן הם עופות דורסים כמו עקב מדגסקר, טורפי מדגסקר כמו הפוסה וחנק קרקע מלגשי. הלמור אדום הבטן נמצא על פי הרשימה האדומה של IUCN במצב השימור פגיע עקב בירוא יערות נרחב באי מדגסקר וציד.
ראו גם

הפארק הלאומי מרוג'ג'י
הערות שוליים

↑  למור אדום-בטן באתר הרשימה האדומה של IUCN
| למוריים |
| --- | --- | --- |
| למור זנב-טבעת (סוג ומין יחיד) | למור זנב-טבעת |  |
| למור אמיתי | למור חום • למור סנפורד • למור לבן-ראש • למור אדום • למור אדום-חזית • למור חום-צוואר • למור אפור-ראש • למור שחור • למור שחור כחול-עין • למור מוכתר • למור אדום-בטן • למור הנמייה |  |
| למור צווארון | למור צווארון שחור לבן • למור צווארון אדום |  |
| למור עדין | למור במבוק אפור • למור במבוק מוזהב • למור במבוק מערבי |  |
| למור במבוק ענק (סוג ומין יחיד) | למור במבוק ענק |  |
ערך זה הוא קצרמרבנושא יונקים. אתם מוזמנים לתרום לוויקיפדיה ו.
כריסטיאן בניטס

כריסטיאן רוחליו בניטס בטנקור (בספרדית: Christian Benítez;‏ 1 במאי 1986 – 29 ביולי 2013), הידוע בכינוי צ'וצ'ו (בספרדית: Chucho), היה כדורגלן אקוודורי ששיחק בעמדת החלוץ.
חיים אישיים

בניטס נולד בקיטו שבאקוודור, לאביו ארמן בניטס, כדורגלן נבחרת אקוודור לשעבר, ולאמו ריטה בטנקור. בשנת 2007 נישא לליזט, בתו של כדורגלן נבחרת אקוודור לשעבר קלבר צ'אלה. לזוג נולדו תאומים בחודש אוגוסט 2009.
קריירת מועדונים > אל נסיונל

בניטס החל את הקריירה המקצוענית שלו באל נסיונל מליגת העל האקוודורית, לאחר ששיחק במחלקת הנוער שלה. הוא ערך 84 הופעות ליגה במדי המועדון, בהן הבקיע 29 שערים.
קריירת מועדונים > סנטוס לגונה

בחודש יולי 2007 חתם בניטס בסנטוס לגונה מליגת העל המקסיקנית. בשתי עונותיו הראשונות במועדון הוא ערך 50 הופעות ליגה, בהן הבקיע 31 שערים.
קריירת מועדונים > ההשאלה לברמינגהאם סיטי

ב-7 ביולי 2009 הושאל בניטס למשך עונה אחת לברמינגהאם סיטי מהפרמייר ליג. ב-16 באוגוסט הוא ערך את הופעת הבכורה שלו במועדון, בהפסד 1-0 למנצ'סטר יונייטד במסגרת המחזור הראשון בליגה לעונת 2009/2010. ב-9 בנובמבר הוא הבקיע את שער הבכורה שלו במועדון, בתיקו 2-2 נגד ליברפול במסגרת המחזור ה-12 בליגה. בסך הכל ערך בניטס 30 הופעות בפרמייר ליג במהלך תקופת ההשאלה, בהן הבקיע שלושה שערים.
קריירת מועדונים > החזרה לסנטוס לגונה

ב-21 ביולי 2010 חתם בניטס על חוזה חדש לשלוש עונות בסנטוס לגונה. הוא שיחק במועדון במשך עונה אחת נוספת, בה ערך 35 הופעות ליגה והבקיע 20 שערים.
קריירת מועדונים > קלוב אמריקה

ב-22 במאי 2011 חתם בניטס בקלוב אמריקה מליגת העל המקסיקנית. ב-24 ביולי הוא ערך את הופעת הבכורה שלו, בניצחון 2-1 על קרטרו במסגרת הליגה. במשחק זה הבקיע את שער הבכורה שלו במועדון. ב-21 באוגוסט הבקיע שלושער בניצחון 5-2 על אטלס. הוא שיחק במועדון במשך שתי עונות, בהן ערך 79 הופעות ליגה והבקיע 52 שערים.
קריירת מועדונים > אל-ג'יש

ב-6 ביולי 2013 עזב בניטס את קלוב אמריקה וחתם באל-ג'יש מליגת העל הקטרית. ב-28 ביולי הוא ערך את הופעת הבכורה שלו במועדון, במשחק נגד מועדון ספורט קטר במסגרת גביע השייח' ג'אסם. לפי גורמים באל-ג'יש, הוא לא התלונן על בעיות בריאותיות. זה היה משחקו היחיד במדי המועדון. הוא מת יום לאחר המשחק, בגיל 27.
קריירה בינלאומית

ב-18 באוגוסט 2005 ערך בניטס את הופעת הבכורה שלו בנבחרת אקוודור, בניצחון 3-1 על נבחרת ונצואלה במשחק ידידות.
הוא היה חלק מסגל נבחרת אקוודור בטורניר מונדיאל 2006 בגרמניה. על-אף שנחשב לבחירה מפתיעה של מאמן הנבחרת לואיס פרננדו סוארס, הוא הרשים עם מהירותו ומיומנותו במשחקי קדם המונדיאל של נבחרת אקוודור נגד נבחרות הולנד ויפן, וכן בגביע ליברטדורס 2006. הופעתו היחידה בטורניר מונדיאל 2006 הייתה בהפסד 3-0 לנבחרת גרמניה בשלב הבתים, כאשר החליף את פליקס בורחה במחצית המשחק.
ב-6 בספטמבר 2007 הוא כבש את שער הבכורה שלו בנבחרת, בתיקו 1-1 נגד נבחרת פרו במשחק ידידות.
בניטס היה חלק מסגל נבחרת אקוודור גם בטורניר קופה אמריקה 2007 ובטורניר קופה אמריקה 2011.
ב-7 ביוני 2013 הוא ערך את הופעתו האחרונה במדי הנבחרת, בהפסד 1-0 לנבחרת פרו במסגרת מוקדמות מונדיאל 2014. בסך הכל ערך 59 הופעות במדי הנבחרת, בהן הבקיע 29 שערים.
מותו

ב-29 ביולי 2013 הגיע בניטס לבית חולים בדוחה שבקטר בשל כאב חזק בבטנו. לפי מיגל הררה, מאמן קלוב אמריקה, ושחקנים מקלוב אמריקה, כפי שסיפרו בראיון לתוכנית הבוקר המקסיקנית Matutino Express, בניטס לא קיבל טיפול והתייחסות מידיים, ושעות לאחר מכן חווה אי-ספיקה נשימתית. הוא מת בגיל 27 כתוצאה מסיבוכים שהובילו לדום לב.
עשרות אלפי בני אדם חלפו ליד גופתו, שהוצבה בארון מכוסה זכוכית בקיטו, לפני טקס לווייתו הפומבי, בו נכחו אישים רבים מעולמות הספורט והפוליטיקה, וביניהם נשיא אקוודור רפאל קוראה.
לאחר מותו, הודיעה פדרציית הכדורגל האקוודורית כי היא מפסיקה את השימוש במספר חולצתו, 11, בנבחרת אקוודור. חברו לנבחרת אנטוניו ולנסיה קעקע את מספרו של בניטס במעלה זרועו להנצחתו.
במונדיאל 2014 בברזיל, לבש פליפה קאייסדו את חולצה מספר 11 בנבחרת אקוודור, בשל חוקי פיפ"א.
תארים

אליפות אקוודור (2): 2005 קלאוסורה, 2006
אליפות מקסיקו (1): 2008 קלאוסורה
אליפות מקסיקו (1): 2013 קלאוסורה
השחקן המצטיין בליגת העל האקוודורית (1): 2006
השחקן המצטיין בליגת העל המקסיקנית (2): 2008 קלאוסורה, 2012 אפרטורה
מלך השערים של ליגת העל המקסיקנית (4): 2010 אפרטורה, 2012 קלאוסורה, 2012 אפרטורה, 2013 קלאוסורה
מודל שכבתי

מודל שכבתי הוא שיטה המשמשת בהנדסה לפירוק בעיה מורכבת למספר רבדים או שכבות. בכל רובד נפתרת תת-בעיה ספציפית, ואוסף כל הפתרונות מהווה את פתרונה של הבעיה המורכבת.
מודל שכבתי פשוט לתיאור מערכת מחשב
יתרונות המודל השכבתי

למודל שכבתי יש מספר יתרונות, ביניהם:
ניתן להאיץ את הפיתוח, משום שהרבדים אינם תלויים זה בזה וניתן לפתור את תתי הבעיות במקביל.
לעיתים קרובות, מודל שכבתי מאפשר להבין בצורה פשוטה את הקשרים בין חלקי הבעיה.
מודל שכבתי מאפשר התמקצעות של העובדים בחלק קטן מהבעיה וחוסך את הצורך ללמוד מידע רב שלעיתים אינו רלוונטי.
דוגמאות למודלים שכבתיים

מודל ה-OSI
מודל ה-TCP/IP
חלוקת התוכנה ליישום מחשב ולמערכת הפעלה, אשר גם היא מחולקת למנהל התקנים וליבה
מודוס (סדרת טלוויזיה)

| --- | --- |

 סוגה:  פשע, סדרה המבוססת על ספר 
 כותבים:  אן הולט
 שחקנים:  מארק אורבק, גרג וייז
 ארץ מקור:  שוודיה 
 שפות:  שוודית, אנגלית 
 מספר עונות:  2
 מספר פרקים:  16
 הפקה
 הפצה:  פרימנטל 
 אורך פרק:  45 דק'
 שידור
 רשת שידור:  TV4 (שוודיה) 
 תקופת שידור מקורית:  2015–הווה
 קישורים חיצוניים
 www.tv4.se/modus
 דף התוכנית ב-IMDb
 
מודוס (בשוודית: Modus) היא סדרת מתח פסיכולוגית שוודית, הסדרה מבוססת על הרומן "Frukta inte" מאת הסופרת הנורווגית אן הולט.
הסדרה עוקבת אחר אינגר יוהאנה ויק, פסיכולוגית המתמחה בפשע ומחקר קרימינולוגי שעבדה עם משטרת שוודיה וה-FBI.
עלילה

בעונה הראשונה בתה הבכורה של אינגר יוהאנה, סטינה, הלוקה באוטיזם עדה לרצח המתרחש בבית המלון בו שוהה המשפחה, על מנת לחשוף את זהות הרוצח חוזרת אינגר יוהאנה לעבוד ביחד עם המשטרה, חוקר המשטרה אינגוואר ניימן מסייע לה בחקירת הפשע.
העונה השנייה נפתחת עם היעלמותה של נשיאת ארצות הברית במהלך ביקורה בשוודיה, לאחר מכן מתגלה שההיעלמות קשורה לכך שהנשיאה התגוררה בשוודיה לפני שנים, עת בעלה שיש כמרצה באוניברסיטת סטוקהולם.
מבנה ליגות הכדורסל בישראל

מבנה ליגות הכדורסל בישראל הוא מערכת ליגות הכדורסל בישראל. מבנה ליגות הגברים מורכב מחמש רמות: הראשונה, ליגת העל בכדורסל, מנוהלת על ידי מנהלת ליגת העל בכדורסל, וארבע האחרות מנוהלות על ידי איגוד הכדורסל הישראלי. מבנה ליגות כדורסל הנשים בישראל מורכב מארבע רמות: הראשונה, ליגת העל בכדורסל נשים, מנוהלת על ידי מנהלת ליגת העל בכדורסל נשים, ושלוש האחרות מנוהלות על ידי האיגוד. בשני המבנים מונהגת מערכת עלייה וירידה (אנ') בין הליגות.
נשים

ליגת כדורסל הנשים הבכירה בישראל היא ליגת העל בכדורסל נשים (נקראה בעבר הליגה הלאומית), והיא היחידה שמנוהלת על ידי מנהלת ליגת העל בכדורסל נשים (עד 2011 נוהלה על ידי האיגוד). בליגה משחקות נכון לעונת 2023/2024 עשר קבוצות, והזוכה בה מוכתרת לאלופת המדינה. הקבוצה שמסיימת במקום האחרון בליגת העל יורדת לליגה הלאומית (שנקראה בעבר הליגה הארצית), המנוהלת על ידי איגוד הכדורסל הישראלי. נכון לעונת 2023/2024 משחקות בליגה הלאומית 14 קבוצות, ואלופת הליגה עולה לליגת העל. מהליגה הלאומית יורדות שתי קבוצות לליגה הארצית.
הליגה הארצית, הליגה השלישית בחשיבותה, מורכבת מארבעה מחוזות - צפון, שרון, מרכז ודרום - כשבכל אחד מהם 11 קבוצות. בסיום כל עונה יורדות עולה קבוצה אחת מכל מחוז לליגה הלאומית, וקבוצה אחת מכל מחוז יורדת לליגה א'.
ליגה א', הליגה הרביעית והאחרונה בכדורסל הנשים בישראל, מורכבת מארבעה מחוזות גם כן - צפון, שרון, מרכז ודרום. בסיום כל עונה קבוצה אחת מכל מחוז עולה לליגה הארצית המתאימה. בניגוד לשאר הליגות, מספר הקבוצות בליגה א' משתנה מעונה לעונה עקב פירוק ויצירת קבוצות חדשות, והוא גם שונה בכל מחוז.
| רמה | ליגה | ליגה | ליגה | ליגה | גביע |
| --- | --- | --- | --- | --- | --- |
| 1 | ליגת העל בכדורסל נשים 13 קבוצות | ליגת העל בכדורסל נשים 13 קבוצות | ליגת העל בכדורסל נשים 13 קבוצות | ליגת העל בכדורסל נשים 13 קבוצות | גביע המדינה בכדורסל נשים |
| 2 | הליגה הלאומית בכדורסל נשים 13 קבוצות | הליגה הלאומית בכדורסל נשים 13 קבוצות | הליגה הלאומית בכדורסל נשים 13 קבוצות | הליגה הלאומית בכדורסל נשים 13 קבוצות | גביע הליגה הלאומית לנשים |
| 3 | ליגה ארצית צפון 11 קבוצות | ליגה ארצית שרון 11 קבוצות | ליגה ארצית מרכז 11 קבוצות | ליגה ארצית דרום 11 קבוצות | גביע האיגוד בכדורסל נשים |
| 4 | ליגה א' צפון 10 קבוצות | ליגה א' שרון 10 קבוצות | ליגה א' מרכז 11 קבוצות | ליגה א' דרום 11 קבוצות | גביע האיגוד בכדורסל נשים |
מוזיאון גמאל עבד אל נאצר

| --- | --- |
אין תמונה חופשית
 מידע כללי
 סוג:  מוזיאון 
 כתובת:  קהיר 
 מיקום:  קהיר 
 מדינה:  מצרים 
 קואורדינטות:  30°05′11″N 31°18′38″E﻿ / ﻿30.08652°N 31.310653°E﻿ / 30.08652; 31.310653
  (למפת קהיר מוגדלת) מוזיאון גמאל עבד אל נאצר(למפת קהיר רגילה) מוזיאון גמאל עבד אל נאצר
 
מוזיאון גמאל עבד אל נאצר שוכן ברובע הליופוליס בעיר קהיר, בירת מצרים. הוא מוזיאון ביוגרפי, המציג את קורות חייו של הנשיא השני של מצרים, גמאל עבד אל נאצר.
המוזיאון שוכן בבית שבו התגורר נאצר עם משפחתו במהלך 18 שנות כהונתו כנשיא ובו גם מת ב-1970. הבניין עמד ריק מאז מות אלמנתו של נאצר, תחיה, בשנת 1992. בחדרי הבית מוצגים ריהוט, תמונות וחפצים שהיו בבעלותו של נאצר ומתנות שהוענקו לו. כמו כן נמצאות במוזיאון תצוגות אור-קוליות אודותיו וספרייה.
המוזיאון נפתח לציבור באוקטובר 2016, לאחר תהליך הקמה שנמשך כשמונה שנים.
מהסטי

| --- | --- |

 לידה:  16 בנובמבר 1946 טהראן, איראן 
 פטירה:  25 ביוני 2007 (בגיל 60) סנטה רוזה, ארצות הברית 
 שם לידה:  אפתח'אר דדה-באלא
 שם במה:  مهستی 
 מקום קבורה:  בית הקברות ווסטווד וילג' 
 מוקד פעילות:  איראן 
 תקופת הפעילות:  מ-1963 
 סוגה:  מוזיקת פופ פרסית
 שפה מועדפת:  פרסית 
 פרופיל ב-IMDb
 
אפתח'אר דדה-באלא (בפרסית: افتخار دده‌بالا; 16 בנובמבר 1946 – 25 ביוני 2007), הידועה גם תחת שם הבמה מהסטי (באנגלית: Mahasti; בפרסית: مهستی), הייתה זמרת איראנית.
תחילת חייה וקריירה

אפתח'אר דדה-באלא נולדה ב-16 בנובמבר 1946, בטהרן, איראן. היא הייתה אחותה הצעירה של הזמרת האיראנית היידה. הוריהם התגרשו מאוחר יותר והתחתנו מחדש. ב-1963 מהסטי החלה את הקריירה המוזיקלית שלה בתוכנית הרדיו "גולהא-י רנגארנג" (בפרסית: "گلهای رنگارنگ"; בתרגום לעברית: "פרחים צבעוניים") עם השיר "Ân ke Delam Râ Borde Khodâyâ" שהולחן ועובד על ידי פרוויז יאהגי (אנ').
בתחילת הדרך, משפחתה של מהסטי נרתעה מלאפשר לה להמשיך בתעשיית הבידור, משום שבאותה תקופה, זו לא הייתה קריירה מוערכת לנשים באיראן. עם זאת, מהסטי התגברה על סטיגמה זו וסיפקה לאיראן תדמית חדשה לנשים בתעשיית הבידור.
מהסטי יצרה דימוי של זמרת "אשה-עדינה", גברת בעלת נימוסים. הצלחתה העצומה במוזיקה פתחה את הדרך בפני נשים רבות אחרות, כולל אחותה הבכורה, היידה, שהחלה את עבודתה 5 שנים אחרי מהסטי. שתי האחיות תרמו רבות לשיפור תדמיתן של זמרות באיראן ולהעברת המוזיקה האיראנית מהמקום בו היא הייתה למקום בו היא נמצאת כעת.
ב-1978, לפני המהפכה האיראנית, היא היגרה לבריטניה, ולאחר מכן ב-1981 לארצות הברית, שם התגוררה לאחר מכן.
מוות וקבורה

במרץ 2007, מהסטי הודיעה בפומבי שהיא נאבקת במשך ארבע שנים בסרטן המעי הגס. היא קיוותה שניסיונה יעלה את המודעות בקרב הקהילה האיראנית בנוגע לסרטן ולחשיבותן של בדיקות גופניות סדירות. היא התגוררה אז בסנטה רוזה, קליפורניה עם בתה, סהר, בעלה, נאסר, ושני ילדיהם, נטשה ונטלי, נכדיה היחידים. היא מתה ב-25 ביוני 2007, בגיל 60, בסנטה רוזה.
ב-29 ביוני 2007 מהסטי נקברה בבית הקברות ווסטווד וילג' ממוריאל פארק בווסטווד, קליפורניה, אותו בית קברות שבו נקברה גם אחותה היידה.
הלווייתה שודרה בשידור חי ב-Persian Broadcasting Company Tapesh והשתתפו בה סלבריטאים וכוכבים פרסיים ואמנים אחרים, כולל ראש עיריית בוורלי הילס ג'ימי דלשאד והמעצב ביג'אן פאקזאד.
ראו גם

מוזיקת פופ פרסית
היידה
גולהא (תוכנית רדיו)
הערות שוליים

↑  "آواهای کم‌شنیده از دیروز تا امروز • مهستی". Deutsche Welle (בפרסית). 28 ביוני 2018. נבדק ב-2 במאי 2021. {{cite web}}:  (עזרה)
↑  "In Memory of the Persian Legendary Diva HAYEDEH (1942–1990)". Persian Heritage/Payvand News. 19 בינואר 2006. נבדק ב-17 בפברואר 2018. {{cite news}}:  (עזרה)
↑  "MAHASTI, The Acclaimed Iranian Singer, Dies at 60 in California". payvand.com.
↑  amandakarimi (9 בפברואר 2008). "mahasti funeral". ארכיון מ-2021-12-13 – via YouTube. {{cite web}}:  (עזרה)
↑  Shohreh Solati (19 ביוני 2012). "Shohreh in Mahasti's Funeral – 2007 (By Shahram Shajarian)". ארכיון מ-2021-12-13 – via YouTube. {{cite web}}:  (עזרה)
↑  amandakarimi (9 בפברואר 2008). "mahasti funeral, bardia, jamshid, amir ghasemi". ארכיון מ-2021-12-13 – via YouTube. {{cite web}}:  (עזרה)
| --- | --- |
בקרת זהויות :  ISNI: 0000 0000 4679 2681  LCCN: no2007123950  MusicBrainz: e0668079-2dea-4449-8d6c-5158567de8e0  VIAF: 51479134   WorldCat (עם VIAF): 51479134 
מהסטי (משמאל) והיידה, מזנקות מעל מדורה בצ'הארשנבה סורי.
קברה של מהסטי בבית הקברות ווסטווד וילג' ממוריאל פארק באזור ווסטווד בלוס אנג'לס
מארי דה מדיצ'י

| --- | --- |

 לידה:  26 באפריל 1575 פירנצה, הדוכסות הגדולה של טוסקנה 
 פטירה:  3 ביולי 1642 (בגיל 67) קלן, האימפריה הרומית הקדושה 
 מדינה:  צרפת 
 מקום קבורה:  בזיליקת סן-דני 
 בן או בת זוג:  אנרי הרביעי, מלך צרפת (27 בדצמבר 1600–14 במאי 1610) 
 חתימה:   
 
מארי דה מדיצ'י, ציור של פטר פאול רובנס
מארי דה מדיצ'י (בצרפתית: Marie de Médicis, באיטלקית: Maria de' Medici; ‏26 באפריל 1575 – 3 ביולי 1642) הייתה מלכה, בתור אשתו של מלך צרפת אנרי הרביעי; היא הייתה אמו של לואי השלושה עשר.
ביוגרפיה

מארי נולדה בעיר פירנצה שבאיטליה לפרנצ'סקו הראשון דה מדיצ'י, הדוכס הגדול של טוסקנה (1541- 1587) וליוהנה מאוסטריה, הדוכסית הגדולה של טוסקנה (1548-1578), בתו של פרדיננד הראשון, קיסר האימפריה הרומית הקדושה. בדצמבר 1600 נישאה מארי לאנרי הרביעי מלך צרפת, לאחר שבוטלו נישואיו לאשתו הראשונה מרגרט, בתו של אנרי השני מלך צרפת, שלא ילדה לו ילדים. מארי דה מדיצ'י ילדה לאנרי הרביעי שישה ילדים, ובהם לואי, שירש אותו אחרי רציחתו ב-1610. למלך אנרי הרביעי היו גם מאהבות רבות, ובהן גבריאל ד'אסטרה, שילדה לו שלושה ילדים ומתה ב-1599. היה לו גם ילד נוסף ממאהבתו הנרייט, שהתגוררה בטירה קרובה לארמון המלכות של מארי דה מדיצ'י. המלך אנרי הרביעי גידל את כל ילדיו יחדיו, דבר שגרם למריבות בין מארי דה מדיצ'י לבין הנרייט. ב-14 במאי 1610 נרצח המלך אנרי הרביעי בפריז ושעות אחדות אחרי כן הכריז הפרלמנט של פריז על מארי דה מדיצ'י כעוצרת בשמו של בנה, לואי השלושה עשר, שהיה בן תשע שנים בלבד.
מכוח תפקידה כעוצרת, מינתה מארי דה מדיצ'י את קונצ'ינו קונצ'יני, בעלה של בת-לווייתה ליאונורה גליגאי שהיה יועצה, לשר הצבא של צרפת, ובהשפעתו פיטרה מתפקידו את הדוכס מסולי, שהיה יד ימינו של המלך אנרי הרביעי. בעזרתה של מארי דה מדיצ'י, קיוו חוגי הכנסייה הקתולית לדכא את ההוגנוטים (פרוטסטנטים צרפתיים). היא נקטה במדיניות של התקרבות לספרד, והשיאה את בנה לואי לאן מאוסטריה, בתו של פליפה השלישי מלך ספרד, ואת בתה אליזבט לבנו בכורו של פליפה השלישי. האצולה הצרפתית האשימה את מארי דה מדיצ'י בבזבוז כספי המדינה, ודרשה את כינוסה של אספת המעמדות הצרפתית (1614-1615).
ב-1617 בנה לואי, שבינתיים הגיע לפרקו כמלך לואי השלושה עשר, הורה בסתר לרצוח את קונצ'יני. כן העמידו למשפט את גליגאי באשמת כשפים והמרת דתה ליהדות, והוציאוה להורג. כאשר מחתה מארי על הרצח, גירש אותה המלך הצעיר לארמון בלואה שעל גדות נהר הלואר. ב-1619 היא נמלטה משם, ועודדה את בנה גאסטון דוכס אנז'ו, שהיה בן אחת עשרה שנה בלבד, למרוד במלך - מרידה שכוחותיו של המלך דיכאו עד מהרה. בתיווכו של החשמן רישלייה הושגה פשרה בין המלך לואי השלושה עשר לבין אמו, והיא הורשתה לתפוס את מקומה במועצה המלכותית ב-1621. ב-1624, בהמלצת אמו, מינה המלך את רישלייה לראש ממשלתו. אך מאוחר יותר מארי דה מדיצ'י, שהאמינה כי הקרדינל גזל את כל השפעתה הפוליטית, חתרה תחת מעמדו של רישלייה וקשרה קשר לרוצחו. ב-12 בנובמבר 1630 נראה היה ליום אחד שמאמציה הוכתרו בהצלחה, כאשר המלך שנתן את הסכמתו לפטוריו של רישלייה, עזב את פריז ונסע לורסאי. אולם, רישלייה הצליח לשכנע את המלך לחזור בו. המלך קרא לרישלייה לעצור את יועציה של מארי דה מדיצ'י, הגלה אותה לטירת קומפיין (אנ') וציווה עליה לפרוש מן הפוליטיקה. ב-1631 היא ברחה לפלנדריה, הקימה בבריסל חצר מלכות משלה, ולא ראתה עוד את בנה.
מארי דה מדיצ'י נפטרה בעיר קלן שבגרמניה ב-1642 ונקברה בבסיליקה של סן דני בפריז.
ראו גם

אליהו מונטאלטו - רופאה האישי של מארי דה מדיצ'י
לקריאה נוספת

יערה בר-און, "מכשפה יהודיה" בחצר מלך צרפת: משפטה של לאונורה גליגאי, 1617, ירושלים: כרמל, 2010.
מארי דה מדיצ'י
מו הווארד

| --- | --- |

 לידה:  19 ביוני 1897 בנסונהרסט, ארצות הברית 
 פטירה:  4 במאי 1975 (בגיל 77) לוס אנג'לס, ארצות הברית 
 מקום קבורה:  בית הקברות הילסייד ממוריאל פארק 
 שם במה:  Moe Howard 
 שם לידה:  Moses Harry Horwitz 
 מדינה:  ארצות הברית 
 תקופת הפעילות:  מ-1909 
 מקום לימודים:  תיכון ארסמוס הול 
 צאצאים:  Joan Howard Maurer 
 פרופיל ב-IMDb
 
מו הווארד (באנגלית: Moe Howard;‏ 19 ביוני 1897 - 4 במאי 1975) היה קומיקאי ושחקן קולנוע יהודי-אמריקאי.
ביוגרפיה

נולד בניו יורק בשנת 1897 למשפחה ממוצא יהודי-ליטאי, בשם משה הארי הורוויץ.
החל קריירה כשחקן וקומיקאי, ובשנת 1921 חבר לקומיקאי טד הילי.
בשנת 1923 החל לפעול לצד הילי עם הרכב קומיקאים בשם "שלושת המוקיונים", שכלל גם את אחיו הבכור שמפ הווארד ואת השחקן לארי פיין. בהרכב זה הופיע במספר סרטים קצרים של אולפני מטרו גולדווין מאייר.
לאחר מכן, עבר הרכב הקומיקאים להופיע בנפרד מהילי, במספר סרטים קצרים של אולפני קולומביה, תחת המפיק ג'ולס וייט, כאשר את אחיו שמפ החליף אחיו הנוסף קורלי הווארד.
בתחילת שנות ה-40 הוציא ההרכב מספר קומדיות הלועגות למפלגה הנאצית, כאשר הווארד גילם באחת מהן את דמותו של אדולף היטלר.
לאורך הקריירה שלו, נודע בשל תסרוקתו הייחודית, בצורת קסדה.
היה נשוי להלן שונברגר, קרובת משפחה של הארי הודיני, ונפטר בשנת 1975.
מו הווארד (במרכז) לצד אחיו קורלי הווארד (משמאל) ולארי פיין (מימין) בסרט קצר משנת 1936
מבנה ליגות הכדורגל באיטליה

מבנה ליגות הכדורגל באיטליה הוא מבנה של מספר ליגות כדורגל באיטליה, המחוברות זו לזו על ידי שיטה שבה מדי שנה הקבוצות הראשונות עולות לליגה גבוהה יותר והקבוצות האחרונות יורדות לליגה נמוכה יותר.
באיטליה תשעה טורנירים לאומיים ואזוריים, שלושת הראשונים מקצועניים, בעוד ששת הנותרים הם חובבניים. כל הטורנירים מאורגנים על ידי התאחדות הכדורגל האיטלקית.
בתיאוריה, למועדון חובבים מקומי יכול לעלות לפסגת הכדורגל האיטלקי ולזכות באליפות איטליה. למרות שזה עשוי להיות לא סביר בפועל (לפחות, בטווח הקצר), בהחלט יש תנועה משמעותית בתוך המערכת. שתי הרמות העליונות (סרייה א' וסרייה ב') מכילות חטיבה אחת כל אחת. מהרמה השלישית ומטה, לרמות יש חלוקות מקבילות יותר בהדרגה, שכל אחת מכסה אזורים גאוגרפיים קטנים יותר בהדרגה.